钦定古今图书集成/明伦汇编/氏族典/第104卷 > 《郑樵通志》 > 怀恩
## 钦定古今图书集成/明伦汇编/氏族典/第104卷 > 《郑樵通志》 > 怀恩

按《明外史怀恩传》：“恩，高密人，本戴氏子。宣宗杀兵部
侍郎戴纶，恩父太仆卿希文，纶族父也，因纶故并籍。
恩方幼，被宫为小黄门，赐名怀恩。宪宗朝，掌司礼监，
汪直理西厂。梁芳、韦兴等用事，恩班在前，性忠鲠，无
所挠，诸奄咸敬惮之。员外郎林俊论芳及僧继晓下
狱，帝欲诛之，恩固争，帝怒，叱出。恩径归，称疾不起，卒”
释俊。会星变，罢诸传奉官。御马监王敏请留马房传
奉者，帝许之。敏谒恩，恩大骂，敏自愧恨死。进宝石者
章瑾求为锦衣镇抚，恩不可。宪宗末，惑万贵妃言，欲
易太子。恩固争。帝不怿，斥居凤阳。孝宗立，召归，仍掌
司礼监。力劝帝逐万安用王恕。一时正人汇进，恩之
力也。卒赐祠额曰《显忠》。

《汉书高祖本纪》：“九年冬十一月，徙齐、楚大族昭氏、屈
氏、景氏、怀氏、田氏五姓关中，与利田宅。”

郑樵《通志》。